Teslas overskud faldt 45 procent

Tesla rapporter om en nettoindtægt på 1,5 milliarder dollars i årets andet kvartal. Dermed faldt Teslas overskud med 45 procent, når man sammenligner med de 2,7 milliarder dollars året før. Til gengæld blev omsætningen højere end forventet.

Omsætningen i andet kvartal var 25,5 milliarder dollars, mens den i samme kvartal sidste år var på 24,9 milliarder dollars. Det er højere end Wall Street-analytikere havde forventet. Ifølge Reuters forventede analytikerne en omsætning til 24,8 milliarder dollars. Alligevel faldt aktien med 2,5 procentpoint oven på regnskabsfremlæggelsen.

Det er dog ikke de mange prisnedsættelser på bilerne, der er gået værst ud over Teslas overskud. Tværtimod har Tesla formået at hæve overskudsgraden i andet kvartal. Fra 5,5 procent i første kvartal til 6,3 procent i andet kvartal.

Derimod oplyser Tesla, at investeringer i kunstig intelligens og anden teknologi er gået ud over overskuddet. Tidligere denne måned udskød Tesla et robotaxi-arrangement på ubestemt tid. Der gættes på oktober, men Musk har endnu ikke sat en ny dato på præsentationen.

Allerede i begyndelsen af juli oplyste Tesla, at salget af elbiler var faldet med 4,8 procent i andet kvartal. Det var andet kvartal i træk, at salget faldt – i årets første kvartal faldt salget med 8,5 procent.

Læs mere: Teslas prisnedsættelser virker … måske.

Teslas overskud faldt 45 procent